Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n ulkoministeriöstä kerrottiin eilen, että vaikka USA ei ole tehnyt -
yhteistyötä Iranin kanssa alueellisen vakauden kysymyksissä, -
se voi silti harkita yhteistyötä tulevaisuudessa.
Iranin korkein johtaja ajatollah Ali Khamenei sanoi, -
että EU ja USA ovat luoneet "myytin" Iranin ydinaseista -
esittääkseen Iranin uhkana.
Pääministeri Netanjahu sanoi, että yksi asia ei muutu Iranissa: -
"Kuolema Israelille" -tekstit iranilaisohjusten kyljissä.
Ben Gurionin lentokentällä oli tänä aamuna hätätilanne, -
kun El Alin lentokone valmistautui hätälaskuun.
UP2521-lento oli matkalla Prahaan, ja koneessa oli 174 matkustajaa.
Nousun jälkeen kiitoradalta löytyi renkaan palasia.
Koneen oli käännyttävä takaisin renkaan korjausta varten.
Kone saapui takaisin Ben Gurionille klo 10 aamulla.
Se joutui tekemään useita kierroksia ennen laskeutumistaan turvallisesti.
Nyt Pohjois-Israelin Haifaan.
Israelin Oil Refineries -jalostus- ja petrokemikaaliyhtiön tehtaille -
määrättiin vartijoita huolehtimaan, että tehtaat pysyvät kiinni, -
kun Haifan pormestari oli määrännyt ne suljettaviksi.
Päätös seurasi raporttia, josta ilmeni korkeat syöpäluvut Haifassa.
Oil Refineries kertoi, että sen oma toimilupa -
kuin myös sen tytäryhtiöiden toimiluvat on mitätöity Haifassa, -
joka on Israelin 3. suurin ja erittäin teollistunut kaupunki.
Hetki sitten kaupungin rekat tulivat estämään pääsyn -
Oil Refineries -tehdasalueelle.
Säiliöautoja ei päästetä tehtaisiin.
Bensiinin ja ammoniakin toimitukset keskeytetään.
Terveysministeriön viime viikolla julkaisemassa raportissa todettiin -
viimeisen 10 vuoden aikana kerätyn aineiston osoittavan, -
että Haifassa syöpä on yleisempää kansalliseen normiin nähden.
Syyksi arveltiin ilmansaasteita.
Raportissa huomautettiin, että vuosina 1998-2007 -
lasten ja alle 19-vuotiaiden keskuudessa syöpäluvut -
olivat Haifassa kansallista keskiarvoa korkeammat.
Tulokset eivät olleet kuitenkaan yksiselitteisiä.
Emme salli enää saastuttavia infrastruktuureja -
Haifan metropolialueelle. Tämä on vasta alkua.
Seuraavat toimenpiteet voivat olla dramaattisia Israelin taloudelle.
Ajattelen niin, että jos on epäilyksiä, ei pidä epäröidä. Tuemme lapsia.
Oil Refineries sanoi lausunnossaan Tel Avivin pörssille, -
että se oli saanut pormestarin toimistosta ilmoituksen, -
jossa vahvistettiin toimiluvan peruminen.
Yhtiö uskoo, että ”pormestarin ilmoitus on annettu ilman valtuuksia -
ja perusteettomasti, vailla lain suomaa valtuutusta”.
Yhtiö kertoi vievänsä asian oikeuteen.
Oil Refineries jalostaa noin 9,8 milj. tonnia raakaöljyä Haifan tehtaallaan, -
ja se on yksi suurimmista yhtiöistä Haifassa.
Pormestarin ilmoituksen seurauksena yhtiön osakkeet laskivat 2,8 %.
Nyt Iraniin.
USA:n ulkoministeriöstä kerrottiin, että vaikka USA ei ole halunnut tehdä -
yhteistyötä Iranin kanssa alueellisen vakauden kysymyksissä, -
se on ollut kuitenkin avoin -
Iranin läsnäololle Syyrian rauhanponnisteluissa.
Iranin tulisi kuitenkin olla sitä varten valmis muuttamaan politiikkaansa.
USA teki silti eron siinä, käsitelläänkö asioita Iranin kanssa -
vain neuvotteluasteella, vai onko kysymys varsinaisesta yhteistyöstä.
Ulkoministeriön tiedottaja Marie Harf kommentoi asiaa, -
kun häneltä kysyttiin New York Times -lehden julkaisemasta -
Iranin ulkoministeri Zarifin kolumnista. Zarif vaati alueellista dialogia -
Lähi-idän maiden kuten Syyrian ja Jemenin kriisien käsittelemiseksi.
Harf huomautti, että mitä tulee esimerkiksi ISISiin, -
USA ei aio tehdä yhteistyötä Iranin kanssa, -
koska USA ei halua jakaa tiedustelutietoja Iranin kanssa.
Harf lisäsi, että "Lähi-itä on juuri nyt -
uskomattoman monimutkainen paikka, -
jossa toimii monia pelaajia eri maissa, myös Iranissa.
USA on puhunut ja puhuu edelleen avoimesti Iranin horjutustoimista -
eri maissa, kuten Jemenissä, Syyriassa ja Libanonissa".
Harf huomautti, että USA:n ulkoministeriöllä -
on hyvin dokumentoituja raportteja, jotka paljastavat Iranin antaman -
rahallisen ja aseellisen tuen Jemenin shiialaisille huthikapinallisille.
Australia ulkoministeri Julie Bishop kävi vierailulla Iranissa.
Hän keskusteli siellä ISISin uhasta -
Iranin ulkoministeri Zarifin kanssa.
Bishop kuvaili keskusteluja -
”myönteiseksi kanssakäymiseksi molempia maita koskevissa asioissa".
He keskustelivat myös rooleistaan taistelussa ISISiä vastaan.
Odotan tämän positiivisen kanssakäymisen jatkumista -
kahdenvälisissä, alueellisissa ja globaaleissa kysymyksissä, -
jotka koskevat molempia maitamme.
Aivan erityisesti me keskustelimme -
väkivaltaisesta terroristijärjestö ISISistä. Olemme yhtä mieltä siitä, -
että todistamme yhä vaarallisempaa, monimutkaisempaa, globaalimpaa -
ja ennennäkemätöntä terrorismin muotoa.
Lännen diplomaatit sanoivat tutkivansa -
Australian ja Iranin ilmoitusta, jossa ne sopivat tiedusteluyhteistyöstä.
Diplomaatit ilmaisivat huolensa -
Iranin kanssa solmituista kahdenvälisistä sopimuksista -
ennen Iranin ja P5+1-maiden ydinneuvottelujen takarajaa (30.6.).
Iranin korkein johtaja ajatollah Ali Khamenei -
kertoi Iranin sotilaskomentajille, -
että EU ja USA ovat luoneet "myytin" ydinaseista, -
jotta Iran saadaan esitetyksi uhkana.
Khamenei jyrkensi retoriikkaansa -
ennen ydinneuvottelujen jatkumista tällä viikolla.
Khamenei tukee neuvotteluja, -
mutta on syvästi epäluuloinen länttä kohtaan.
Amerikkalaiset, eurooppalaiset ja muut -
ovat luoneet myytin Iranin ydinaseista.
Sen tarkoitus on saada Iran näyttämään uhalta.
Näin ei ole, vaan Amerikka itse on uhka.
Amerikan hallinto on suurin uhka maailmalle tänään.
Se puuttuu vastuuttomasti asioihin kaikkialla maailmassa, -
vailla kontrollia ja sitoumuksia, uskonnollisia tai moraalisia.
Sen sekaantuminen asioihin tapahtuu turvallisuuden kustannuksella.
Amerikka on tehnyt maailmasta turvattoman.
Lähi-idässä sionistihallinto aiheuttaa turvattomuutta, -
ja se on Amerikan talutusnuorassa.
Pääministeri Netanjahu viittasi Khamenein puheisiin -
ja sotilasparaatiin, jolla juhlistettiin Iranin armeijapäivää lauantaina.
Netanjahu sanoi, että on yksi asia, joka ei muutu Iranissa: -
teksti "Kuolema Israelille" iranilaisohjuksissa.
Näemme Iranin sotilasparaatit ja sen aseiden esittelyt maailmalle.
Vuosi vuodelta Iranin aseet ovat suurempia ja kehittyneempiä -
niin tarkkuudessa, voimassa kuin tappavuudessa.
Yksi asia ei kuitenkaan muutu: teksti ”Kuolema Israelille” ohjusten kyljissä.
Näiden kuvailemieni uhkien edessä Israel aikoo tehdä kaiken tarvittavan -
puolustaakseen valtion ja kansalaistensa turvallisuutta.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman